CELEX: 62008TN0228
Language: lt
Date: 2008-06-18 00:00:00
Title: Byla T-228/08 2008 m. birželio 18 d. pareikštas ieškinys byloje Grzegrorz Szomborg prieš Europos Bendrijų Komisiją

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/57
            
         2008 m. birželio 18 d. pareikštas ieškinys byloje Grzegrorz Szomborg prieš Europos Bendrijų Komisiją
   
   (Byla T-228/08)
   (2008/C 209/103)
   Proceso kalba: lenkų
   Šalys
   
      Ieškovas: Grzegrorz Szomborg (Jastarnia, Lenkija), atstovaujamas advokato R. Nowosielski
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Pripažinti, kad Komisija nesiėmė veiksmų pažeisdama savo pareigas pagal 2005 m. gruodžio 21 d. Reglamento (EB) Nr. 2187/2005 (1) 27 straipsnį, t. y. neatliko tam tikrų žiauninių, sieninių ir pinklių tinklų naudojimo poveikio banginių šeimos gyvūnams mokslinio tyrimo ir jo rezultatų nepateikė Europos Parlamentui bei Tarybai.
            
         
               —
            
            
               Priteisti iš Komisijos bylinėjimosi išlaidas.
            
         
               —
            
            
               Priteisti bylinėjimosi išlaidas ieškovo naudai.
            
         Ieškinio pagrindai ir pagrindiniai argumentai
   Pagal Tarybos reglamento (EB) Nr. 2187/2005 27 straipsnį Komisija užtikrina, kad vėliausiai iki 2008 m. sausio 1 d. būtų atliktas tam tikrų žiauninių, sieninių ir pinklių tinklų naudojimo poveikio banginių šeimos gyvūnams mokslinis tyrimas ir šio tyrimo rezultatai pateikti Europos Parlamentui ir Tarybai. Kadangi šis tyrimas nebuvo atliktas per nustatytą terminą, 2008 m. vasario 25 d. laišku ieškovas paragino Komisiją imtis atitinkamų veiksmų. Komisija atsakė į šį ieškovo paraginimą, kad mokslinis tyrimas neatliktas dėl nepakankamo kitų ūkio subjektų bendradarbiavimo.
   Manydamas, kad nekyla abejonių dėl Komisijos pareigos pagal Reglamento (EB) Nr. 2187/2005 27 straipsnį neįvykdymo, ieškovas pareiškė šį ieškinį pagal EB 232 straipsnį dėl neveikimo.
   
      (1)  2005 m. gruodžio 21 d. Tarybos reglamentas (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiantis Reglamentą (EB) Nr. 1434/98 ir panaikinantis Reglamentą (EB) Nr. 88/98 (OL L 349, p. 1).